

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 24.07.2025** |  |  |

**Άνοιξαν οι αιτήσεις για τους ενδιαφερόμενους ανέργους**

**για το νέο πρόγραμμα κατάρτισης της ΔΥΠΑ σε κλάδους αιχμής**

Σήμερα, Πέμπτη 24 Ιουλίου ξεκίνησε η υποβολή αιτήσεων για το νέο πρόγραμμα της ΔΥΠΑ αναβάθμισης δεξιοτήτων και επανακατάρτισης σε κλάδους αιχμής για τους ενδιαφερόμενους ανέργους.

Τα προγράμματα Συνεχιζόμενης Επαγγελματικής Κατάρτισης θα υλοποιηθούν με τη διαδικασία του συστήματος παροχής Επιταγών Κατάρτισης (Training Vouchers) και θα αφορούν θεωρητική κατάρτιση, συνολικής διάρκειας 200 - 450 ωρών. Την κατάρτιση θα ακολουθεί πιστοποίηση γνώσεων και δεξιοτήτων, μέσω Επιταγών Πιστοποίησης (Certification Vouchers).

Οι ενδιαφερόμενοι, μπορούν να εκδηλώσουν το ενδιαφέρον τους υποβάλλοντας σχετική Αίτηση, αποκλειστικά ηλεκτρονικά, σύμφωνα με τα οριζόμενα στη Δημόσια Πρόσκληση στον ακόλουθο σύνδεσμο:

[Αρχική / Εκπαίδευση / Κατάρτιση / Εγγραφή στο μητρώο ωφελούμενων ανέργων για κατάρτιση σε προγράμματα συνεχιζόμενης επαγγελματικής κατάρτισης σε κλάδους αιχμής](https://www.gov.gr/ipiresies/ekpaideuse/katartise/eggraphe-sto-metroo-opheloumenon-anergon-gia-katartise-se-programmata-sunekhizomenes-epaggelmatikes-katartises-se-kladous-aikhmes)

Το πρόγραμμα υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.

Μετά την ολοκλήρωση της κατάρτισης, οι ωφελούμενοι θα συμμετάσχουν σε εξετάσεις πιστοποίησης από ανεξάρτητους φορείς και όσοι επιτύχουν θα λάβουν το σύνολο του εκπαιδευτικού επιδόματος που ανέρχεται σε 5 ευρώ ανά ώρα κατάρτισης.

Για περισσότερες πληροφορίες επισκεφτείτε τις ηλεκτρονικές διευθύνσεις:

<https://www.dypa.gov.gr/proghrammata-katartisis-ghia-to-tamio-anakampsis>

<https://www.voucher.gov.gr/>

<https://voucher.gov.gr>